**OSNOVNA ŠKOLA „RAVNE NJIVE-NESLANOVAC“ SPLIT**

**Sarajevska 30**

**21000 Split**

KLASA: 112-03/20-01/116

URBROJ: 2181-53-20-3

Split, 24. rujna 2020. g.

**MREŽNA STRANICA ŠKOLE**

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12,126/12, 94/13, 152/14, 7/17, 68/18, 98/19 i 64/20), članka 13. Pravilnika o radu Osnovne škole „Ravne njive-Neslanovac“ Split, te članka 8. i 9. Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Ravne njive-Neslanovac“ Split, ravnatelj Osnovne škole „Ravne njive-Neslanovac“ Split, Sarajevska 30, objavljuje:

**NATJEČAJ**

**za zasnivanje radnog odnosa na radnom mjestu**

**UČITELJ MATEMATIKE** **– 1 izvršitelj na određeno puno radno vrijeme od 40 sati tjedno**

Mjesto rada: Osnovna škola „Ravne njive-Neslanovac“ Split, Sarajevska 30.

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine broj 82/08 i 69/17). Izrazi koji se u ovom natječaju navode u muškom rodu su neutralni i odnose se jednako na muške i ženske osobe.

Uz opće uvjete za zasnivanje radnog odnosa sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete:   
- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,  
- odgovarajuća vrsta i razina obrazovanja prema Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20).

Sukladno članku 105. stavku 6. Zakona o odgoju i obrazovanju u osnovnoj i srednjoj školi poslove učitelja predmetne nastave u osnovnoj školi može obavljati osoba koja je završila:  
a) studijski program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija,  
b) – studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste te je stekla potrebno pedagoško-psihološko-didaktičko-metodičko obrazovanje s najmanje 55 ECTS-a (pedagoške kompetencije), ako se na natječaj ne javi osoba iz točke a)

– četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta, ako se na natječaj ne javi osoba iz točke a)

c)  preddiplomski sveučilišni ili stručni studij na kojem se stječe najmanje 180 ECTS bodova te je stekla pedagoške kompetencije, ako se na natječaj ne javi osoba iz točaka a) i b).

Učitelj matematike mora imati sljedeću vrstu obrazovanja sukladno članku 105. stavku 6. Zakona o odgoju i obrazovanju u osnovnoj i srednjoj školi i članku 15. Pravilnika o odgovarajućoj vrsti obrazovanja učitelja i stručnih suradnika u osnovnoj školi:

|  |  |  |  |
| --- | --- | --- | --- |
| **TOČKE** | **STUDIJSKI PROGRAM I SMJER** | **VRSTA I RAZINA STUDIJA** | **STEČENI AKADEMSKI NAZIV** |
| **a)** | **Matematika**  *smjer: nastavnički ili bez označenog smjera* | *diplomski*sveučilišni studij | *magistar edukacije matematike* |
| *sveučilišni*dodiplomski studij | *profesor matematike* |
| **Matematika i informatika**  *smjer: nastavnički ili bez označenog smjera* | *integrirani*preddiplomski i diplomski sveučilišni studij  –     diplomski sveučilišni studij | *magistar edukacije matematike i informatike* |
| *sveučilišni*dodiplomski studij | –     profesor *matematike i informatike* |
| **Matematika i fizika/**  **Fizika i matematika**  *smjer: nastavnički* | *diplomski*sveučilišni studij  *integrirani*preddiplomski i diplomski sveučilišni studij | –     magistar *edukacije matematike i fizike*  –     magistar *edukacije fizike i matematike* |
| *sveučilišni*dodiplomski studij | –     profesor *matematike i fizike*  –     profesor *fizike i matematike* |
| **b)** | **Matematika**  *svi smjerovi/programi* | –     diplomski sveučilišni studij | *magistar matematike (bez obzira na smjer)* |
| –     sveučilišni dodiplomski studij | *diplomirani inženjer matematike (bez obzira na smjer)* |
| **Računarstvo i matematika** | –     diplomski sveučilišni studij | *magistar računarstva i matematike* |
| **Teorijska matematika** | –     diplomski sveučilišni studij | *magistar matematike* |
| **Diskretna matematika i primjene** | –     diplomski sveučilišni studij | *magistar matematike* |
| **Financijska i poslovna matematika** | –     diplomski sveučilišni studij | *magistar matematike* |
| **Matematička statistika** | –     diplomski sveučilišni studij | *magistar matematike* |
| **Primijenjena matematika** | –     diplomski sveučilišni studij | *magistar matematike* |
| **Učiteljski studij** | –     četverogodišnji dodiplomski stručni studij | *diplomirani učitelj razredne nastave s pojačanim programom iz nastavnoga predmeta Matematike* |
| **Drugi studijski program**  *s minimalno 55 ECTS-a iz matematike* | –     diplomski sveučilišni studij | *magistar bez obzira na akademski naziv s najmanje 55 ECTS bodova iz matematike* |
| –     sveučilišni dodiplomski studij | *diplomirani inženjer – bez obzira na akademski naziv s odgovarajućim ekvivalentom predmeta iz matematike* |
| **c)** | **Matematika**svi smjerovi/ programi | –     preddiplomski sveučilišni studij | *sveučilišni prvostupnik (baccalaureus) edukacije matematike*  *sveučilišni prvostupnik (baccalaureus) matematike* |
| **Matematika i informatika** | –     preddiplomski sveučilišni studij | *sveučilišni prvostupnik (baccalaureus) matematike i informatike* |
| **Matematika i fizika** | –     preddiplomski sveučilišni studij | *sveučilišni prvostupnik (baccalaureus) matematike i fizike* |

Radni odnos u Školi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

U vlastoručno potpisanoj prijavi na natječaj potrebno je navesti:

- osobne podatke: ime i prezime, adresu stanovanja, broj telefona/mobitela, e-mail adresu,

- naziv radnog mjesta na koje se kandidat prijavljuje.

Na e-mail adresu koju kandidat navede u vlastoručno potpisanoj prijavi na natječaj bit će dostavljena obavijest o datumu, vremenu i mjestu, te načinu procjene odnosno testiranja.

Uz vlastoručno potpisanu prijavu na natječaj potrebno je priložiti:

* životopis,
* diplomu odnosno dokaz o odgovarajućem stupnju obrazovanja,
* dokaz o državljanstvu,
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja ne starije od mjesec dana,
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93, 29/94, 16/07, 75/09, 120/16).

Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17 i 98/19), članka 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužan je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici na internetsku stranicu Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat koji je pravodobno dostavio potpunu vlastoručno potpisanu prijavu sa svim prilozima odnosno ispravama i ispunjava uvjete natječaja obvezan je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Ravne njive-Neslanovac“ Split. Pravilnik je dostupan na poveznici:

<http://os-ravnenjiveneslanovac-st.skole.hr/razmjena/natje_aji>

Na mrežnoj stranici Škole ( poveznica: <http://os-ravnenjiveneslanovac-st.skole.hr/razmjena/natje_aji> )

će se najkasnije do isteka roka za podnošenje prijave na natječaj objaviti način procjene odnosno testiranja kandidata te pravni i drugi izvori za pripremu kandidata ako se procjena odnosno testiranje provodi o poznavanju propisa.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja sukladno važećim propisima o zaštiti osobnih podataka.

Rok za podnošenje prijave na natječaj je osam dana od dana objave natječaja na mrežnoj stranici i oglasnoj ploči Škole te mrežnoj stranici i oglasnoj ploči Hrvatskog zavoda za zapošljavanje.

Vlastoručno potpisane prijave na natječaj dostavljaju se neposredno ili poštom na adresu: Osnovna škola „Ravne njive-Neslanovac“ Split, Sarajevska 30, 21000 Split s naznakom ˝za natječaj-učitelj matematike˝.

Nepravodobne i nepotpune prijave neće se razmatrati.

Kandidat prijavljen na natječaj o rezultatima natječaja bit će obaviješten putem mrežne stranice Škole, poveznica: <http://os-ravnenjiveneslanovac-st.skole.hr/razmjena/natje_aji> , najkasnije u roku od petnaest dana od dana sklapanja ugovora o radu s odabranim kandidatom. Ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni sukladno članku 23. stavku 4. Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Ravne njive-Neslanovac“ Split.

Ravnatelj:

Miljenko Bitanga, prof.